Ciecere (ciems)
Šis raksts ir par ciemu Skrundas pagastā. Par citām jēdziena Ciecere nozīmēm skatīt nozīmju atdalīšanas lapu. Ciecere (agrāk arī Dzelmes) ir ciems Kuldīgas novada Skrundas pagastā. Izvietojies Cieceres upes kreisajā krastā autoceļu A9 un P107 krustojumā 3,5 km no pagasta centra Skrundas, 40,5 km no novada centra Kuldīgas un 144 km no Rīgas. Apdzīvotā vieta izveidojusies pie kādreizējās Skrundas pagasta valdes un Ciecereskroga. Izaugusi padomju gados. Ciecerē atrodas veikals un autoserviss.